Vydmantų šv. Jono Krikštytojo koplyčia

Vydmantų šv. Jono Krikštytojo koplyčia – katalikų koplyčia, veikianti Kretingos rajone, Vydmantuose, pusiaukelėje tarp Kretingos ir Palangos. Kartu su Rūdaičių koplyčia, priklauso Palangos dekanato Vydmantų šv. Jono Krikštytojo parapijai.

 Istorija 

Katalikų bendruomenė Vydmantuose įsikūrė 1996 m. Pirmaisiais metais pamaldos vyko kultūros namų salėje. Pirmą kartą šv. Mišios buvo aukojamos 1996 m. rugsėjo 15 d. Vėliau Vydmantų tikintieji persikėlė į buvusios pradinės mokyklos patalpas, kurios buvo įrengtos sujungus dvi klases. Pritaikant mokyklą maldos namams, daugelį darbų atliko patys bendruomenės žmonės. Buvo atnaujintos grindys, sutvarkytos lubos, durys, langai, tualetas, pagaminti klauptai 70-čiai žmonių, skirtos patalpos zakristijai,  katechezės klasei. Įrengtas patogus, pritaikytas ir neįgaliesiems, įėjimas į koplyčią. Naujieji maldos namai užėmė apie 100 m². Visų darbų iniciatorė buvo Vydmantų gyventoja Birutė Viršilienė. Nuolatinio kunigo nebuvo, 1996-2016 m. sekmadieniais ir švenčių dienomis parapiją aptarnavo atvykstantys Palangos kunigai.
miniatiūra|200px|left|Statoma bažnyčia, 2022 m.

1997 m. birželio 24 d. Telšių vyskupas Antanas Vaičius įteisino Vydmantų katalikų bendruomenę, parapiją, pavadintą šv. Jono Krikštytojo vardu. Gretimoje Mokyklos gatvėje, į plento Kretinga–Palanga pusę, būsimos Vydmantų bažnyčios vietoje buvo pašventintas liaudies meistro Raimundo Puškoriaus padarytas kryžius su Marijos skulptūra.Kretingos krašto enciklopedija. Vydmantų šv. Jono Krikštytojo parapija . kretvb.ltArtėja Vydmantų bažnyčios statybos pradžia. pajurionaujienos.lt Masyvus kryžius pastatytas pagal nuomos sutartį su valstybe 99 metams įteisintame 1,64 ha ploto žemės sklype. Kryžius aptvertas tvorele, šalia pastatyti suolai.

2011 m. kovo 14 d. Vatikano Apaštališkoji penitenciarija išleido dekretą, suteikiantį Vydmantų koplyčiai visuotinius atlaidus. Birželio 26 d. pirmą kartą Vydmantuose vyko šv. Jono atlaidai.

2016 m. liepos 6 d. Žemaičių Kalvarijoje vyskupas Jonas Boruta dekretu Vydmantams paskyrė nuolatinį kleboną. Juo tapo kunigas Karolis Petravičius (g. 1981 m.), kilęs iš Telšių, kur Vincento Borisevičiaus kunigų seminarijoje baigė magistro studijas, o pastaruosius aštuonerius metus buvo Tauragės Švč. Trejybės parapijos vikaru.Kunigas Karolis Petravičius: „Ateina diena, kai supranti, jog be Dievo gyventi negali“. taurageszinios.lt Netrukus, rugpjūčio 28 d., Vydmantų koplyčioje jis aukojo pirmas mišias.Pasveikino naująjį ganytoją, padėjo žodžio pamatą bažnyčiai. pajurionaujienos.com Pirmojo klebono didieji rūpesčiai – suburti gyvąją bendruomenę ir rūpintis bažnyčios statybos reikalais. Ant koplyčios sienos buvo pakabintas plakatas su būsimos Dievo Gailestingumo vardu pavadintos bažnyčios projektu.

 Parapija 

1996 m. rugsėjo 15 d. Vydmantuose pirmą kartą aukotos mišios ir ši diena laikoma Vydmantų katalikų bendruomenės įsteigimo dienahttp://palangosparapija.lt/vydmantu-sv-jono-krikstytojo-parapija. Daugiau nei penkerius metus pamaldos Vydmantuose vykdavo kultūros namų salėje, kol galiausiai parapijos maldos namai įsikūrė buvusioje pradinėje mokykloje, sujungus dvi klases į vieną maždaug 100 m² patalpą. Klauptus, kuriuose telpa apie 70 žmonių, padarė patys vydmantiškiai. 1997 m. oficialiai įsteigta Vydmantų tikinčiųjų bendruomenė ir šv. Jono Krikštytojo vardo parapijahttp://www.pajurionaujienos.com/?sid=14530&act=exp. 2016 m. liepos 5 d. paskirtas pirmasis nuolatinis parapijos klebonas kun. Karolis Petravičiushttp://telsiuvyskupija.lt/parapijos/vydmantai. 2020 m. birželio 28 d. įvyko Vydmantų Dievo Gailestingumo bažnyčios pamatų ir kertinio akmens šventinimo, kapsulės ateities kartoms įleidimo iškilmės.

 Šaltiniai 

 Nuorodos 

 Vydmantų šv. Jono Krikštytojo parapija (dekanato inf.)
 Vydmantų parapija facebook.com

Kategorija:Kretingos rajono koplyčios
Kategorija:Vydmantai